Alex Chipciu, cerut de urgență la echipa națională: "Trebuie să fie titular!"
Echipa națională a României va disputa două meciuri de pregătire în luna martie, cu Irlanda de Nord (22 martie) și Columbia (26 martie).
Alin Stoica a analizat lotul echipei naționale și a mărturisit că nu înțelege decizia lui Edi Iordănescu de a nu-l convoca la meciurile cu Irlanda de Nord și Columbia, pe Alex Mitriță, vedeta celor de la Universitatea Craiova.
Alin Stoica: "Chipciu ar trebui să fie titular la națională!"
Stoica susține că Alex Mitriță este singurul atacant român care poate destabiliza o apărare adversă. De altfel, Alin Stoica a venit cu o propunere inedită pentru Edi Iordănescu. Acesta crede că selecționerul României ar trebui să mizeze și pe serviciile lui Alex Chipciu.
"Eu l-aș vedea la echipa națională pe Mitriță, e cam singurul jucător care poate să destabilizeze o apărare. L-aș vedea chiar și pe Chipciu. Am văzut U Cluj și FCSB, eu chiar și pe el l-aș vedea la echipa națională. E jucător cu experiență, care poate juca ușor de tot la echipa națională.
Nu că l-aș vedea pe Chipciu, ci ar trebui să fie titular! Dar eu nu sunt antrenor, nu mă pot pune în pielea unui antrenor. Acum sunt niște meciurie amicale, dar una este să te antrenezi și alta e să joci", a spus Alin Stoica, conform sportpesurse.ro.
- Alex Chipciu are 47 de meciuri la echipa națională și a marcat șase goluri.
Alex Chipciu, despre o eventuală revenire la echipa națională a României
Chipciu a avut parte de un sezon bun la Universitatea Cluj, însă căpitanul "Șepcilor Roșii" a recunoscut că nu se mai gândește la echipa națională.
"Clar, pentru confirmarea valorii tale vrei la națională pentru că ăla e nivelul pe care îl crezi tu maxim. Dar astea sunt deciziile selecționerului, ia jucătorii pe care îi consideră cei mai buni în momentul acela sau care îl ajută într-un anumit sistem. Selecția e făcută doar de selecționer și el e singurul sau primul care răspunde pentru succes sau insucces.
Nu știu, nu cred (n.r - că va fi în lotul pentru EURO 2024). Am văzut că a mers pe o linie cu aceiași jucători. Jucători mai în vârstă nu știu dacă a mai chemat. Poate au mai fost niște excepții, cum a fost Camora. În rest, a mers pe aceiași jucători. N-a ținut cont de formă sau de astfel de lucruri.
Dacă stau să mă gândesc în trecut când eram la echipa națională și nu jucam un meci la Anderlecht sau Maxim nu juca la Stuttgart, era o telenovelă. În țară era o mare problemă că nu sunt jucătorii în formă. Acum se pare că aria de selecție nu mai e atât de mare, iar selecționerul nu mai ține cont de forma de moment a jucătorilor", a spus Alexandru Chipciu, într-un interviu pentru PRO TV și Sport.ro.
Urmăriți SPORT.RO și pe Google News